## Rješenje Ustavnog suda Republike Hrvatske broj: U-II-196/1992. od 5. svibnja1993.

### NN 52/1993 (22.6.1993.), Rješenje Ustavnog suda Republike Hrvatske broj: U-II-196/1992. od 5. svibnja1993.

# USTAVNI SUD REPUBLIKE HRVATSKE

Ustavni sud Republike Hrvatske na sjednici 5. svibnja 1993. godine,
donio je ovo

## RJEŠENJE

1.Odbacuje se prijedlog ing. Ivana Peića iz Novske za pokretanje postupka
za ocjenu ustavnosti i zakonitosti članka 204. Općih uvjeta za vršenje
PTT usluga. koje je utvrdio Upravni odbor Hrvatskog poštanskog i telekomunikacijskog
poduzeća 22. listopada 1991. godine.

2. Ovo rješenje objavit će se u "Narodnim novinama".

Obrazloženje

Člankom 204. Općih uvjeta za vršenje PTT usluga (dalje Opći uvjeti)
određeno je da telefonski pretplatnici plačaju, osim cijene za telefonske
usluge i određen iznos pretplate i to mjesečno unaprijed. Telefonska pretplata
je iznos koji se od telefonskih pretplatnika naplaćuje kao naknada za stavljanje
telefonskih sredstava na raspolaganje telefonskim pretplatnicima, bez obzira
da li ih upotrebljavaju ili ne. Ing. Ivan Peić smatra da je navedena odredba
nesuglasna Zakonu o obveznim odnosima, te da proizlazi iz monopolskog položaja
Hrvatskog poštanskog i telekomunikacijskog poduzeća (dalje HPT). HPT u
svom odgovoru na prijedlog iznosi stajalište prema kojem Opći uvjeti nisu
propis, već su to uvjeti, koji su sastavni dio ugovora između HPT i telefonskog
pretplatnika, pa ne podliježu ustavnosudskoj kontroli. Ustavni sud Republike
Hrvatske je ocijenio da nije nadležan postupati po prijedlogu. Pri tome
je polazio od odredbe članka 125. al. 2. Ustava Republike Hrvatske, prema
kojoj je Ustavni sud nadležan ocjenjivati suglasnost drugih propisa s Ustavom
i zakonom. U konkretnom slučaju, međutim, prema mišljenju ovog Suda, osporeni
akt nema osobine drugog propisa iz članka 125. al. 2. Ustava Republike
Hrvatske i to iz ovih razloga: Opći uvjeti, čiji članak 204. je osporen
doneseni su još 1988. godine u obliku samoupravnog sporazuma. zaključenog
između ondašnjih radnih organizacija PTT, a donošenjem odluke Upravnog
odbora HPT 22. listopada 1991. godine o preuzimanju, Opći uvjeti su utvrđeni
kao interni akt HPT-a. Opći uvjeti razrađuju uvjete za vršenje PTT usluga,
uvjete pod kojima će HPT vršiti pojedine vrste usluga, postupak za ostvarivanje
međusobnih prava i obveza HPT i telefonskog pretplatnika, a u svezi s pružanjem
odnosno korištenjem tih usluga. Po svom sadržaju Opći uvjeti su, utvrđujući
odnose između HPT i pretplatnika. sastavni dio njihovog ugovornog odnosa
o zasnivanju pretplatničkog odnosa. Na zaključak da su Opći uvjeti sastavni
dio ugovora, pored činjenice što su interni akti poduzeća i pored njihovog
sadržaja, upućuje i članak 2. Zakona o PTT uslugama, koji je preuzet Zakonom
o preuzimanju saveznih zakona iz oblasti prometa i veza koji se u Republici
Hzvatskoj primjenjuju kao republički zakoni ("Narodne novine",
broj 53/1991). Prema ovoj zakonskoj odredbi PTT usluge se obavljaju na
temelju ugovora. a ugovorne odredbe su uvjetovane i odredbama Općih uvjeta.
Budući da Opći uvjeti nemaju pravnu narav drugog propisa iz članka 125.
al. 2. Ustava Republike Hrvatske, već je njihova primjena prepuštena dispoziciji
stranaka (članak 142. Zakona o obveznim odnosima. koji je preuzet i primjenjuje
se kao Zakon Republike Hrvatske, temeljem članka 1. Zakona o preuzimanju
Zakona o obveznim odnosima - "Narodne novine", broj 53/1991),
koje ih potpisivanjem ugovora prihvaćaju, Ustavni sud Republike Hrvatske
nije nadležan da ih ocjenjuje. Iz ovih razloga, a primjenom Članka 26.
Ustavnog zakona o Ustavnom sudu Republike Hrvatske, prijedlog je zbog nenadležnosti
odbačen. Odluka o objavljivanju zasnovana je na odredbi članka 20. stavak
1. Ustavnog zakona o Ustavnom sudu Republike Hrvatske ("Narodne novine",
broj 13/1991).

Broj : U-II-196/ 1992.

Zagreb, 5. svibnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 52/1993-1013